सुरक्षा का माहौल अभी अनिश्चितता भरा : पीएम  
देश में सुरक्षा के माहौल को अनिश्चितता भरा बताते हुए प्रधानमंत्री ने कहा कि सीमा पार मौजूद आंतकी शिविरों के फिर से सक्रिय होने की खबरें हैं।
देश में सुरक्षा के माहौल को अनिश्चितता भरा बताते हुए प्रधानमंत्री मनमोहन सिंह ने कहा कि सीमा पार मौजूद आंतकी शिविरों के फिर से सक्रिय होने की खबरें हैं। उन्होंने कहा कि हाल ही में मुंबई और दिल्ली में हुए आतंकवादी हमलों ने एक बार फिर हमारी राष्ट्रीय सुरक्षा को आतंकवाद से मिल रही चुनौती की याद ताजा कर दी है।  उन्होंने कहा कि पिछले साल वामपंथी चरमपंथ ने भी कई बेकसूर नागरिकों और पुलिसकर्मियों की जान ली। प्रधानमंत्री ने कहा कि सीमा पार मौजूद आंतकवादी शिविरों को फिर से सक्रिय किए जाने तथा उग्रवादियों को समूहों में देश में प्रविष्ट कराने के प्रयास किए जाने की खबरें मिली हैं। सिंह खुफिया ब्यूरो द्वारा आयोजित महानिदेशकों और महानिरीक्षकों के तीन दिवसीय सम्मेलन में बोल रहे थे।